இடாலோ கால்வினோவின் இரண்டு கதைகள் இடம்பெற்றிருக்கின்றன – ஒரு மனைவியின் சாகசம் மற்றும் ஆதாம், ஒருமாலைப்பொழுது. இவ்விரண்டு கதைகளுமே குணத்தாலும் சமூகத்தாலும் புறக்கணிக்கப்பட்ட விஷயங்களின் மேல், விழுமியங்களின் மேல் வெளிச்சத்தை செலுத்துகின்றன. முதல் கதையில் மனைவி என்பவளுக்கு சமூகம் என்ன என்ன விதிகளை வைத்திருக்கிறதோ அதை எல்லாவற்றையும் சாதாரணமாக மீறுகிறாள் நாயகி. அதன் பிறகே அவள் தர்க்கத்தை ஆரம்பிக்கிறாள் தான் செய்தது சரியா என. இரண்டாம் கதையில் ஆண் குணம் மட்டுமே நிரம்பிய ஒருவனும் பெண் குணம் மட்டுமே நிரம்பிய பெண்ணும் சந்திக்கிறார்கள். ஆண் தன் ரசனைக்கேற்ற விஷயங்களை பரிசாக கொடுக்க நினைக்கிறான். பெண் அருவருப்பாகிறாள். ஆனால் அப்படியே இருந்துவிட முடியுமா என்ன ?